Diari Oficial de la Generalitat Valenciana


Sumari del DOGV 4283, del 02-07-2002 (2002/6845)

Informació pública de l'aprovació del programa d'actuació aïllada per a l'illa número 3 del TI-4, projecte d'urbanització i projecte de reparcel·lació.
-------------------------------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6845


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació del programa d'actuació aïllada per a l'illa número 3 del TI-4, projecte d'urbanització i projecte de reparcel·lació. [2002/S6845]
  
De conformitat amb el que establix l'article 59.2 de la Llei Reguladora de l'Activitat Urbanística, mitjançant la present es publica, que el Ple de l'Ajuntament en sessió ordinària celebrada el dia 7 de març de 2002, va adoptar entre altres l'acord següent: programa d'actuació aïllada per a l'illa número 3 del TI-4, projecte d'urbanització i projecte de reparcel·lació. Aprovació.
  
Antecedents:
  
El 6 de febrer de 2002: proposta del regidor delegat de l'Àrea d'Urbanisme que diu el següent:
  
Vist l'informe emés per l'arquitecte cap de l'Àrea d'Urbanisme, de 4 de febrer de 2002, en el que literalment s'expressa: «...sobre l'àmbit territorial del programa. La parcel·la que es pretén edificar es troba situada en zona turisticointensiva, subzona censal, clau TI-4, i es classifica com a sòl urbà pel vigent pla general.
  
Limita amb l'avinguda del País Valencià (al nord) amb sòl qualificat com a sistema d'espais lliures (al sud), amb una edificació consolidada de poca antiguitat (a l'oest), i amb zona que s'identifica com a d'edificació oberta, grau 2 a l'oest (Ribetes). Queda doncs perfectament definit i justificat l'àmbit territorial del programa. Este àmbit implica una superfície de parcel·la neta de 1.337 m²
  
Sobre el cost de producció de l'immoble. Es considera com a part d'este cost (pàg. 9 del projecte de reparcel·lació) una quantitat que s'indica de 77.630.898,- PTA. en concepte d'indemnitzacions, sense adequada justificació. Tenint en compte que l'article 67.2 de la Llei Reguladora de l'Activitat Urbanística establix que les despeses generades per la rescissió de drets, contractes o obligacions que graven les finques han de ser suportades pel seus propietaris i aquella quantitat no resulta justificada, no s'estima procedent que s'incloguen com a partida en aquell cost.
  
En base a esta consideració, i prenent com a base els càlculs inclosos en el projecte de reparcel·lació (pàg. 9 del projecte de reparcel·lació), el valor del sòl seria de 855.575.941,- PTA. i la repercusió per unitat de superfície construïda de 43.896,- PTA/m²c.
  
Conseqüentment, la indemnització que correspondria pagar per diferències d'adjudicació al propietari de la parcel·la inicial número 3 seria de 94.198.518 PTA. (115.864,59 euros).
  
Sobre les al·legacions presentades pel senyor Pedro Lloret Llinares. Els excessos de superfície respecte de la que figura en la inscripció registral no tenen en l'assumpte que ens ocupa major trascendència atés que la que ha de ser tinguda en consideració en els expedients reparcel·latoris és la real, que prevaldrà sempre sobre la que figure en el registre. En este cas estan perfectament identificades les finques en la seua descripció literal per la qual cosa sol caldria al·ludir (si es justificara que és així, i aportant el plànol corresponent) a error en el mesurament; que s'ha comprovat sembla no haver-se produït.
  
Respecte de la necessitat de delimitació per a verificar la no-afecció de la parcel·la municipal (parc censal) s'ha procedit a realitzar una composició entre el plànol del projecte de reparcel·lació i el límit que formava part en el seu dia de l'estudi de detall de la finca El Huerto. D'este croquis que s'acompanya com a annex no es deduix que s'estiga utilitzant parcel·la municipal.
  
Així mateix d'això s'ha comprovat (en l'expedient expropiatori efectuat antigament per aleshores MOPU per a la CN 332) que en este tram la zona expropiada en eixe marge fluctuava entre 6 i 8 metres mesurats des de l'eix de la carretera.
  
Sobre les al·legacions presentades pel senyor José Luis Castedo Ramos en nom de Proyectos Ensor, SL, cal entendre que l'al·legació a què es referix la tipologia d'ordenació prevista en el plànol general (aïllada o volumetria específica) no té cap trascendència en l'assumpte que ens ocupa. L'aprofitament objectiu és el que definix el propi pla general en el volum envoltant grafiat, i l'aplicació de paràmetres d'edificació tindrien que vore amb l'informe sobre el projecte que en el seu dia es presente per a sol·licitud de llicència, però en cap manera implica variació de l'aprofitament objectiu de la parcel·la, ni en l'àmbit territorial del programa.
  
En l'expedient consta un avantprojecte de l'edificació (al qual ha tingut accés l'interessat en al·ludir a la valoració efectuada i a les adjudicacions propostes); i està justificada la disponibilitat dels terrenys necessaris per a poder convertir en solar la parcel·la en qüestió, així com la de suficient percentatge dels de parcel·la neta com per a tindre preconstituit dret a parcel·la edificable, la propietat de la qual no cal justificar-la mitjançant inscripció registral.
  
Respecte de la valoració que conté el projecte de reparcel·lació s'estimen per qui subscriu concordes les hipòtesis i conclusions de valoració incloses en l'expedient reparcel·latori. Les que es contenen en l'al·legació no s'acompanyen de cap valoració redactada per tècnic competent que les avale malgrat al·ludir a informes tècnics ?requerits pel meu mandant». Continuant amb este assumpte s'ha de recalcar també que l'interessat com a mandant del propietari de la parcel·la inicial número 3, podria haver efectuat els requeriments a l'agent urbanitzador que dins del període d'informació pública, i a fi de dirimir controvèrsies respecte de la valoració dels drets, la Llei Reguladora de l'Activitat Urbanística preveu en l'article 69.1.D; cosa que no ha fet.
  
Es compartix no obstant el criteri que la indemnització que es proposa de 58.262.567,- PTA. s'ha d'excloure, i ser assumida per la propietat de l'immoble, com ja s'ha exposat amb anterioritat.
  
La qüestió relativa a excessos de cabuda ja ha sigut igualment tractada anteriorment: les descripcions literals de les finques són totalment clares al respecte i, a l'igual que en l'assumpte anterior, tampoc s'acompanya justificació d'error en l'amidament de la part d'estes incloses en l'àmbit territorial del programa.
  
Per una altra banda resulta evident que no cal al·ludir a excés de cabuda per a la propietat del mandant de l'interessat atés que sols s'ha procedit a mesurar la part de parcel·la afectada pel programa, i que lògicament resulta inferior a la superfície total que consta en el Registre; siga o no esta la real.
  
Indicar també que els excessos de cabuda que s'inclouen en l'expedient en cap manera perjudicarien al mandant de l'interessat atés que els seus drets ho són en proporció a la superfície afectada de la parcel·la respecte de l'àmbit de l'actuació, sense que hi haja minvament pels possibles excessos de parcel·les alienes.
  
Finalment, l'àmbit reparcel·latori es limita al del programa sense que siga exigible incloure superfícies de sòl qualificades com de sistema d'espais lliures per a ser compensades dins d'aquell àmbit. La gestió de sòls qualificats com a dotacions té previst el seu mecanisme en el pla general (article 97 de les normes urbanístiques) sense que calga la proposta de l'interessat, ni en l'àmbit d'este programa ni en les parcel·les de sòl urbà pròximes o contigües.
  
Conclusions
  
A la vista del contingut del present informe, és opinió de qui subscriu que des de el punt de vista tècnic procediria l'adopció dels acords següents:
  
Primer. Acordar l'aprovació del programa d'actuació aïllada de l'illa número 3 de la zona TI-4, junt amb el projecte d'urbanització i projecte de reparcel·lació, i designar un agent urbanitzador a la mercantil Fomento de Inversiones Levantina, SL, en les condicions següents:
  
U. S'haurà de rectificar l'expedient a fi d'excloure del cost de producció de l'edificació la partida corresponent a indemnització per 60.045.083,- PTA.
  
Dos. S'haurà de presentar la documentació rectificada adequada al contingut d'este acord, i expressar les quantitats en euros.
  
Segon. Facultar l'alcalde president per a la firma del conveni urbanístic i també tota la documentació que es requerisca en desenvolupament del programa.
  
Vist, l'informe emés pel tècnic urbanista municipal de 5 de febrer de 2002, en el qual literalment s'expressa: «Amb data 26 de setembre de 2001 (registre d'entrada 2.256/2001), va ser presentat pel senyor Francisco Martínez Selles en nom de la mercantil Fomento de Inversiones Levantinas, SL, el programa d'actuació aïllada de l'illa núm. 3 de la zona TI-4, i s'adjunten els corresponents projectes d'urbanització i reparcel·lació.
  
La parcel·la que es pretén edificar es troba situada en zona turisticointensiva, subzona censal, clau TI-4, i es classifica com a sòl urbà pel pla general vigent.
  
De la documentació que obra en l'expedient de referència queda acreditada, de conformitat amb l'article 74 de la Llei Reguladora de l'Activitat Urbanística, la disponibilitat civil dels terrenys, la qual s'entén no com a la conformitat de tots els propietaris afectats, ja que en este cas la figura del programa no tindria cap finalitat, sinó el que la llei exigix quan parla de «disponibilitat civil dels terrenys» s'entén conformitat de propietaris que compten amb superfície suficient per a tindre preconstituit en el seu patrimoni el dret a parcel·la edificable, per tant, d'acord amb l'article 70 de la Llei Reguladora de l'Activitat Urbanística, el qui sol·licite l'adjudicació del programa haurà de comptar com a mínim amb superfície inicial de terrenys suficient per a tindre dret a l'adjudicació de parcel·la final en proporció no inferior a la meitat de la mínima edificable. En el cas que ens ocupa el sol·licitant de la condició d'urbanitzador compta amb la disponibilitat del 87.6% dels terrenys integrants de l'actuació.
  
Per una altra banda, de conformitat amb l'article 74.2 de la Llei Reguladora de l'Activitat Urbanística l'aspirant a urbanitzador assumix el compromís d'edificar la parcel·la en un termini inferior a 3 anys.
  
Atés que d'acord amb l'article 46 de la Llei Reguladora de l'Activitat Urbanística ha sigut sotmesa a informació pública l'alternativa tècnica del programa d'actuació aïllada de l'illa número 3 de la zona TI-4, concretament en el diari Información, de 14 de novembre de 2001 i Diari Oficial de la Generalitat Valenciana, de 26 de novembre de 2001.
  
Atés que conforme a l'article 46 de la Llei Reguladora de l'Activitat Urbanística, va ser presentada proposició economicafinancera, en el termini de cinc dies al venciment de la informació pública de l'alternativa tècnica, registre d'entrada 11.576, de data 28 de desembre de 2001.
  
Atés que d'acord amb el que establix l'article 22.2 C, de la Llei 7/1985, de 2 d'abril, Reguladora de les Bases de Règim Local, i en l'article 50.20 del Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals es procedix a l'aprovació per part del ple.
  
Conclusions
  
A la vista del contingut del present informe, és opinió de qui subscriu que des del punt de vista jurídic procediria l'adopció dels acords següents:
  
Primera. Acordar l'aprovació del programa d'actuació aïllada de l'illa número tres de la zona TI-4, junt amb el projecte d'urbanització i projecte de reparcel·lació, i designar un agent urbanitzador a la mercantil Fomento de Inversiones Levantinas, SL.
  
Segona. Facultar l'alcalde president per a la firma del conveni urbanístic, i també tota la documentació que es requerisca en desenvolupament del programa.
  
En relació amb els altres aspectes procediria l'adopció de l'acord en el sentit manifestat en l'informe tècnic pel cap del Servici d'Urbanisme.
  
Proposta d'acord al ple de la corporació
  
Primer. Acordar l'aprovació del programa d'actuació aïllada de l'illa número 3 de la zona TI-4, junt amb el projecte d'urbanització i projecte de reparcel·lació, i designar un agent urbanitzador a la mercantil Fomento de Inversiones Levantina, SL, en les condicions següents:
  
Una. S'haurà de rectificar l'expedient a fi d'excloure el cost de producció de l'edificació la partida corresponent a indemnització per 75.150.089,- PTA.
  
Dues. S'haurà de presentar la documentació rectificada adequada al contingut d'este acord, i expressar les quantitats en euros.
  
Segon. Facultar l'alcalde president per a la firma del conveni urbanístic i també tota la documentació que es requerisca en desenvolupament del programa.
  
El 28 de febrer de 2002. Dictamen favorable de la comissió informativa d'Urbanisme, Obres, Servicis Tècnics, Polígon Industrial i Medi Ambient.
  
Per tot això s'acorda per:
  
12 vots a favor del Partit Popular: (José Miguel Llorca Senabre, Carlos Galiana Soler, Pedro Llinares Alemañ, Amadeo Sánchez Martínez, Josefa Alemañ Ponsoda, Marcos Santapau López, Pedro Alemañ Pérez, Dolores Such Nogueroles, Juan José Muñoz Coronado, Isidro Cantó Cano, Marcos E. Zaragoza Mayor, Ana María Martínez Navas), 6 vots en contra del Partit Socialista Obrer Espanyol: (Salvador Marcet Navio, Pedro J. Martínez Zaragoza, Francisca Pérez Alemany, Josep Manuel Llorca Llorca, Isabel Perona Alite, Gaspar Lloret Valenzuela), 1 abstenció del Bloc Nacionalista Valencià: (Magdalena Soler López), 1 vot a favor d'Esquerra Unida: (José Luís Linares Jiménez), 1 vot en contra d'Iniciativa Independent: (Pedro Lloret Llinares).
  
Primer. Acordar l'aprovació del programa d'actuació aïllada de l'illa número 3 de la zona TI-4, junt amb el projecte d'urbanització i projecte de reparcel·lació, i designar un agent urbanitzador a la mercantil Fomento de Inversiones Levantina, SL, en les condicions següents:
  
U. S'haurà de rectificar l'expedient a fi d'excloure del cost de producció de l'edificació la partida corresponent a indemnització per 12.983.208,- PTA.
  
Dos. S'haurà de presentar documentació rectificada adequada al contingut d'este acord, i expressar les quantitats en euros.
  
Segon. Facultar l'alcalde president per a la firma del conveni urbanístic i també tota la documentació que es requerisca en desenvolupament del programa.
  
Contra el present acord, definitiu en via administrativa, es podrà interposar amb caràcter potestatiu el recurs de reposició davant el ple de la corporació, en el termini d'un mes comptador a partir de la publicació del present edicte, de conformitat amb el que establix l'article 107 de la Llei de Règim Jurídic de les Administracions Públiques i Procediment Administratiu Comú. Al mateix temps i de conformitat amb el que establixen l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, es podrà interposar recurs contenciós administratiu en el termini de dos meses a partir de la publicació del present edicte davant la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
Cosa que es publica perquè tinga els efectes oportuns.